**Scott Pooley** (s. 28. maaliskuuta 1994 Granger, Indiana, Yhdysvallat) on yhdysvaltalais-kanadalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue IF Björklövenissä. Hän on pelipaikaltaan oikea laitahyökkääjä. Pooley laukoo oikealta.

Ura
---

Pooley vietti juniorivuotensa pääasiassa Indianan osavaltiossa. Hän pelasi B-juniorivuotensa Chicago Missionissa, jossa Pooley teki kahden vuoden aikana 37 ottelussa kolme tehopistettä. Hän toimi kaudella 2011–2012 joukkueensa kapteenina, mutta Pooley pelasi lähinnä nelosketjussa, eikä hän kiinnittänyt juuri huomiota Yhdysvaltain ylimpien junioriliigojen USHL:n ja NAHL:n suuntaan. Myöhemmin tammikuussa 2019 toimittaja Scott Wheeler nostikin *The Athletic* -lehdessä Pooleyn urakehityksen aina NHL-harjoitusleirille asti tilastojen valossa todella epätodennäköiseksi saavutukseksi. Hän siirtyi kaudeksi 2012–2013 Kanadaan AJHL-junioriliigan Fort McMurray Oil Baronsiin, jossa Pooley teki runkosarjassa 22 tehopistettä. Pudotuspeleissä hän oli kolmella osumallaan joukkueen paras maalintekijä. Kaudeksi 2013–2014 Pooley siirtyi varaamattomana pelaajana kotimaahansa USHL-joukkue Muskegon Lumberjacksiin. Hän jakoi 16 osumallaan joukkueen sisäisen maalipörssin toisen sijan Trevor Morbeckin kanssa edellään Matt Iacopelli.

Vuodet 2014–2018 Pooley kävi College of the Holy Crossin yliopistoa. *Freshman -vuotenaan* 2014–2015 hän oli tehoilla 10+10=20 joukkueensa toiseksi paras maalintekijä ja kolmanneksi paras pistemies, kuten myös *Sophomore -vuotenaan* 2015–2016 tehoilla 14+9=23, joilla Pooley jakoi myös sisäisen pistepörssin kolmannen sijan Mike Laffinin kanssa. *Senior -vuotenaan* 2017–2018 hän oli Holy Crossin paras pistemies tehoilla 18+16=34. Pooley jakoi koko Atlantic Hockeyn maalipörssin toisen sijan RMU:n Brady Fergusonin ja USMA:n Michael Wilsonin kanssa edellään vain RPI:n Erik Brown. Hänet palkittiin kauden päätteeksi Uuden-Englannin kehittyneimpänä pelaajana Hines Awardilla. Viimeisen yliopistokautensa päätteeksi, maaliskuussa 2018 Pooley siirtyi amatööritry-out -sopimuksella AHL-joukkue Toronto Marliesiin. Hän pelasi siellä viisi runkosarjaottelua tehden yhden maalin.

Kesäkuussa 2018 Pooley teki Toronto Marliesin kanssa vuoden mittaisen AHL-sopimuksen. Samana syksynä NHL-varaamaton Pooley osallistui myös Toronto Maple Leafsin harjoitusleirille. Hän pelasi kauden 2018–2019 aikana Marliesissa kuusi runkosarjaottelua tehopistein 1+1=2, mutta suurimman osan kaudestaan Pooley pelasi kuitenkin ECHL-joukkue Newfoundland Growlersin vahvuudessa tehden 60 runkosarjaottelussa tehot 31+21=52 ja 23 playoff-ottelussa tehot 9+8=17. Hän oli runkosarjassa joukkueen paras maalintekijä ja Pooley jakoi koko liigan maalipörssin kuudennen sijan Cincinnati Cyclonesin Myles Powellin kanssa. Hän voitti myös Growlersin sisäisen tehotilaston lukemalla +23. Viidennessä konferenssifinaaliottelussa 18. toukokuuta 2019 vieraissa Florida Everbladesia vastaan Pooley teki joukkueensa 0–3-voittoon päättyneen ottelun avausmaalin, joka jäi ottelun voittomaaliksi ja se ratkaisi Growlersille finaalipaikan. Joukkueen kausi päättyi Kelly Cupiin.

Heinäkuussa 2019 Pooley teki Toronto Marliesin kanssa vuoden mittaisen jatkosopimuksen. Hän osallistui samana syksynä jälleen myös Toronto Maple Leafsin NHL-harjoitusleirille. Pooley pelasi kaudesta 2019–2020 suurimman osan Marliesissa tehden 30 runkosarjaottelussa tehot 8+4=12. Hän pelasi myös Newfoundland Growlersin ECHL-joukkueessa 17 runkosarjaottelua tehopistein 16+6=22. Huhtikuussa 2020 Pooley teki Marliesin kanssa vuoden mittaisen jatkosopimuksen. AHL-kauden käynnistyttyä koronaviruspandemian tuomien haasteiden jälkeen helmikuussa 2021 hän pelasi siellä koko kauden tehden 22 runkosarjaottelussa tehot 2+4=6.

Kaudeksi 2021–2022 Pooley siirtyi 1+1-vuotisella sopimuksella SM-liigajoukkue Rauman Lukkoon. Hän oli tehoilla 18+16=34 joukkueen toiseksi paras maalintekijä ja Pooley jakoi sisäisen pistepörssin neljännen sijan Thomas Grégoiren kanssa. Hän voitti myös Lukon sisäisen tehotilaston lukemalla +28. Mestarien liigassa Pooley oli joukkueen paras pistemies ja syöttäjä tehoilla 2+9=11. Hän jakoi myös Lukon sisäisen tehotilaston voiton Arttu Ilomäen kanssa lukemalla +6.

Maaliskuussa 2022 seura käytti Pooleyn sopimuksessa olleen option ja teki vuoden mittaisen jatkosopimuksen hänen kanssaan. Jo kesällä Pooley kuitenkin halusi purkaa sopimuksen henkilökohtaisiin syihin vedoten. Tieto tuli Lukolle nopealla aikataululla ja yllättäen, joten kyseessä oli sopimusrikkomus seuraa kohtaan. Heinäkuussa osapuolet pääsivät kuitenkin sopimukseen pelaajasopimuksen purkamisesta ja asianmukaisista vahingonkorvauksista. Jo samana päivänä Pooleyn vahvistettiin siirtyvän kaksivuotisella sopimuksella Ruotsin toiseksi korkeimmalle sarjatasolle HockeyAllsvenskan-joukkue IF Björklöveniin.

Muuta
-----

Pooleyn kanadalainen isä Paul pelasi omalla urallaan hyökkääjänä 15 NHL-ottelua Winnipeg Jetsissa, mutta pääasiassa kuitenkin AHL- ja IHL-tasoilla. Hän on myöhemmin luonut pitkän valmennusuran yliopistosarjoissa. Paulin kaksoisveli ja Scottin setä Perry Pooley on myös entinen ammattilaiskiekkoilija, joka pelasi AHL- ja IHL-tasoilla. Perryn poika ja Scottin serkku Austin Pooley toimi kaudella 2020–2021 Ohion osavaltionyliopistojoukkueen kapteenina.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | Fort McMurray Oil Barons | AJHL | 53 | 11 | 11 | 22 | 38 | 5 | 3 | 0 | 3 | 9 |
| 2013–2014 | Muskegon Lumberjacks | USHL | 57 | 16 | 11 | 27 | 45 | – | – | – | – | – |
| 2014–2015 | College of the Holy Cross | AHA | 35 | 10 | 10 | 20 | 22 | – | – | – | – | – |
| 2015–2016 | College of the Holy Cross | AHA | 36 | 14 | 9 | 23 | 12 | – | – | – | – | – |
| 2016–2017 | College of the Holy Cross | AHA | 32 | 9 | 12 | 21 | 18 | – | – | – | – | – |
| 2017–2018 | College of the Holy Cross | AHA | 36 | 18 | 16 | 34 | 29 | – | – | – | – | – |
|  | Toronto Marlies | AHL | 5 | 1 | 0 | 1 | 0 | – | – | – | – | – |
| 2018–2019 | Toronto Marlies | AHL | 6 | 1 | 1 | 2 | 0 | – | – | – | – | – |
|  | Newfoundland Growlers | ECHL | 60 | 31 | 21 | 52 | 23 | 23 | 9 | 8 | 17 | 16 |
| 2019–2020 | Toronto Marlies | AHL | 30 | 8 | 4 | 12 | 12 | – | – | – | – | – |
|  | Newfoundland Growlers | ECHL | 17 | 16 | 6 | 22 | 18 | – | – | – | – | – |
| 2020–2021 | Toronto Marlies | AHL | 22 | 2 | 4 | 6 | 8 | – | – | – | – | – |
| 2021–2022 | Lukko | SM-liiga | 55 | 18 | 16 | 34 | 35 | 7 | 1 | 2 | 3 | 2 |
| 4 kautta | yhteensä | AHL | 63 | 12 | 9 | 21 | 20 | – | – | – | – | – |
| 2 kautta | yhteensä | ECHL | 77 | 47 | 27 | 74 | 41 | 23 | 9 | 8 | 17 | 16 |
| 1 kausi | yhteensä | SM-liiga | 55 | 18 | 16 | 34 | 35 | 7 | 1 | 2 | 3 | 2 |

Lähteet
-------

* Scott Pooley The Internet Hockey Databasessa (englanniksi)
* Scott Pooley Eurohockey-sivustolla (englanniksi)
* Scott Pooley *Elite Prospects*. Everysport Media Group AB.  (englanniksi)

### Viitteet

1. ↑  Lukko taipui voittolaukauskisassa HPK:lle, revanssi edessä huomenna – Pooley: "Tulimme matsiin hyvällä energialla" *raumanlukko.fi*.  1.12.2021. Rauman Lukko Oy. Viitattu 1.12.2021.
2. 1 2 3 4 5  Scott Pooley *Elite Prospects*. Everysport Media Group AB.  (englanniksi)
3. ↑  Wheeler, Scott: Nobody wanted me’: Scott Pooley’s inexplicable journey from failure and rejection to Leafs prospect *theathletic.com*.  28.1.2019. The Athletic Media Company. Viitattu 19.7.2021. (englanniksi)
4. ↑  Mäkeläinen, Kimmo: Scott Pooley on esimerkki siitä, että koskaan ei pidä antaa periksi – "Yleensä nämä ovat aika arvokkaita" *ls24.fi*.  31.5.2021. Marva Media Oy. Viitattu 19.7.2021.
5. ↑  Elite Prospects - Fort McMurray Oil Barons *eliteprospects.com*. Everysport Media Group AB. Viitattu 19.7.2021. (englanniksi)
6. ↑  Elite Prospects - Muskegon Lumberjacks *eliteprospects.com*. Everysport Media Group AB. Viitattu 19.7.2021. (englanniksi)
7. ↑  Elite Prospects - College of the Holy Cross *eliteprospects.com*. Everysport Media Group AB. Viitattu 19.7.2021. (englanniksi)
8. ↑  Elite Prospects - College of the Holy Cross *eliteprospects.com*. Everysport Media Group AB. Viitattu 19.7.2021. (englanniksi)
9. ↑  Elite Prospects - College of the Holy Cross *eliteprospects.com*. Everysport Media Group AB. Viitattu 19.7.2021. (englanniksi)
10. ↑  AHA 2017-18 League Leaders *hockeyDB.com*. The Internet Hockey Database. Viitattu 19.7.2021. (englanniksi)
11. ↑  Toronto Marlies Twitterissä *twitter.com*.  18.3.2018. Toronto Marlies. Viitattu 19.7.2021. (englanniksi)
12. ↑  Marlies Sign Five Forwards *marlies.ca*.  18.6.2018. Toronto Marlies. Viitattu 19.7.2021. (englanniksi)
13. ↑  Toronto Maple Leafs 2018 Training Camp Roster (pdf) *cms.nhl.bamgrid.com*. National Hockey League. Viitattu 19.7.2021. (englanniksi)
14. ↑  Elite Prospects - ECHL Stats 2018-2019 *eliteprospects.com*. Everysport Media Group AB. Viitattu 19.7.2021. (englanniksi)
15. ↑  Elite Prospects - Newfoundland Growlers *eliteprospects.com*. Everysport Media Group AB. Viitattu 19.7.2021. (englanniksi)
16. ↑  Game Center *echl.com*.  18.5.2019. ECHL Inc.  Arkistoitu 28.6.2021. Viitattu 19.7.2021. (englanniksi)
17. ↑  Marlies Re-Sign Five Players *marlies.ca*.  3.7.2019. Toronto Marlies. Viitattu 19.7.2021. (englanniksi)
18. ↑  Maple Leafs Announce 2019 Training Camp Roster *nhl.com/mapleleafs*.  12.9.2019. Toronto Maple Leafs. Viitattu 19.7.2021. (englanniksi)
19. ↑  Toronto Marlies Re-Sign Scott Pooley *marlies.ca*.  17.4.2020. Toronto Marlies. Viitattu 19.7.2021. (englanniksi)
20. ↑  Tervetuloa Lukkoon, Scott Pooley – "Kuulin, että olette parhaita kannattajia koko Liigassa" *raumanlukko.fi*.  31.5.2021. Rauman Lukko Oy. Viitattu 19.7.2021.
21. ↑  Elite Prospects - Lukko *eliteprospects.com*. Everysport Media Group AB. Viitattu 17.5.2022. (englanniksi)
22. ↑  Westerlund, Jenna: Lukon ensi kauden joukkueeseen tärkeä palanen – Scott Pooley jatkaa Raumalla *Jatkoaika.com*.  17.3.2022. Jatkoaika r.y. Viitattu 17.3.2022.
23. ↑  Scott Pooleyn ja Lukon tiet eroavat − taustalla sopimusrikkomus *Jatkoaika.com*.  12.7.2022. Jatkoaika r.y. Viitattu 13.7.2022.
24. ↑  Kassman, Mikael: Supporterspelarna klara! *bjorkloven.com*.  12.7.2022. Björklöven AB. Viitattu 13.7.2022. (ruotsiksi)
25. ↑  Paul Pooley *Elite Prospects*. Everysport Media Group AB.  (englanniksi)
26. ↑  Perry Pooley *Elite Prospects*. Everysport Media Group AB.  (englanniksi)
27. ↑  Austin Pooley *Elite Prospects*. Everysport Media Group AB.  (englanniksi)